Nr.45.612/16.11.2023

**REFERAT DE APROBARE**

**la proiectul de hotărâre privind aplicarea Legii nr. 296/2023 la întreprinderile publice aflate în subordinea sau sub autoritatea Consiliului Județean Cluj**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**
 |
| * 1. **Cerinţe care reclamă necesitatea actului administrativ:**
 |
|  În temeiul dispoziţiilor Legii nr. 31/1990 privind societățile, republicată, cu modificările și completările ulterioare, al Legii privind reorganizarea unităților economice de stat ca regii autonome și societăți comerciale nr. 15/1990, cu modificările şi completările ulterioare, al articolului 92 din O.U.G. nr. 57/2019 privind Codul Administrativ, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor societăți de interes județean, precum și a unei regii autonome.  În baza dispoziţiilor articolului 173 alin. (1) lit. a) și art. (2) lit. d) din din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii. În Monitorul Oficial al României, Partea I, nr. 977/27.X.2023 a fost publicată Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung.  Societățile TETAROM S.A., Centrul Agro Transilvania Cluj S.A., Compania de Apă Someș S.A., Univers T S.A., Pază și Protecție Cluj SRL. și Regia Autonomă Aeroportul Internațional Avram Iancu Cluj, aflate în subordinea sau sub autoritatea Consiliului Județean Cluj au obligația să aplice dispozițiile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, în termenele și condițiile prevăzute de aceasta. |
| * 1. **Cerinţe care reclamă oportunitatea actului administrativ:**
 |
|  Conform dispozițiilor Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, conducătorii autorităţilor publice centrale/judeţene şi locale la care statul român sau, după caz, unităţile administrativ-teritoriale sunt acţionari unici sau majoritari la companiile naţionale/societăţile naţionale/societăţile, respectiv au în coordonare/subordonare/autoritate regii autonome au obligaţia de a împuternici reprezentanţii legali ai acestora în adunarea generală a acţionarilor sau consiliile de administraţie, după caz, în termen de cel mult 60 de zile de la data intrării în vigoare a prezentei legi, pentru a aproba măsurile specifice care sunt necesare pentru aplicarea prevederilor acestei legi. Măsurile specifice rezultate din aplicarea prevederilor acestei legi trebuie puse în aplicare de către organele de conducere executivă ale operatorilor economici, până cel târziu la data de 31 decembrie 2023, cu excepţia situaţiilor în care pentru anumite categorii specifice de măsuri nu se prevăd alte termene. Organele de conducere executivă ale operatorilor economici răspund potrivit legii de aplicarea prevederilor acestei legi. Ţinând cont de argumentele prezentate mai sus, considerăm necesară şi oportună împuternicirea reprezentanţilor legali în adunarea generală a acţionarilor sau consiliile de administraţie, după caz, pentru a aproba măsurile specifice care sunt necesare pentru aplicarea prevederilor acestei legi. |
| 1. Schimbari preconizate:
 |
| **Secțiunea a 2-a - Impactul socio-economic:**  |
|  Aplicarea măsurilor dispuse prin prezenta hotărâre conduc la consolidarea fiscal-bugetară a județului Cluj.  |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
|  Prezentul proiect de hotărâre are impact financiar asupra bugetului judeţului. |
| **Secțiunea a 4-a - Activități de informare publică și consultare privind elaborarea și implementarea actului administrativ:**  |
|  După adoptarea prezentei hotărâri adunarea generală a acţionarilor sau consiliile de administraţie, după caz, vor aplica dispozițiile referitoare la transparența decizională în conformitate cu legislația incidentă. |
| **Secțiunea a 5-a - Efectele actului administrativ asupra actelor administrative****în vigoare și măsuri de implementare:**  |
| Aplicarea dispozițiilor Legii nr. 296/2023. Organele de conducere executivă ale operatorilor economici răspund potrivit legii de aplicarea prevederilor acestui act normativ. |
| **Secțiunea a 6-a - Anexe la referatul de aprobare** |
|  Nu este cazul |

**INIȚIATOR,**

**PREŞEDINTE,**

**Alin Tișe**

**PROIECT DE HOTĂRÂRE**

**privind** **aplicarea** **Legii nr. 296/2023 la întreprinderile publice aflate în**

**subordinea sau sub autoritatea Consiliului Județean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. privind aplicarea Legii nr. 296/2023 la întreprinderile publice aflate în subordinea sau sub autoritatea Consiliului Județean Cluj, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 45612/16.11.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 45648/16.11.2023 şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederileart. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

 În conformitate cu prevederile:

* art. 173 alin (1) lit. a) și alin. 2 lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2009-2042 din Legea nr. 287/2009 privind Codul civil, republicată, cu modificările şi completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Legii privind reorganizarea unităților economice de stat ca regii autonome și societăți comerciale nr. 15/1990, cu modificările şi completările ulterioare;
* Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;
* Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

**Art. 1.** Se împuternicesc, pentru a lua măsurile ce se impun în vederea ducerii la îndeplinire a prevederilor Legii nr. 296/2023 *privind unele măsuri fiscal-bugetare pentru asigurarea sustenabilității financiare a României pe termen lung*, cu modificările și completările ulterioare, după cum urmează:

1. reprezentanții Județului Cluj în Adunarea Generală a Acționarilor la TETAROM S.A., Centrul Agro Transilvania Cluj S.A. și Compania de Apă Someș S.A;
2. consiliile de administrație ale Aeroportului Internațional Avram Iancu Cluj R.A. și Univers T S.A.;
3. administratorul Pază și Protecție Cluj S.R.L.

**Art.2. (1)** Măsurile specifice rezultate din aplicarea prevederilor Legii nr. 296/2023 trebuie puse în aplicare de către organele de conducere executive ale întreprinderilor publice enunțate la art. 1, până cel târziu la data de 31 decembrie 2023, cu excepţia situaţiilor în care pentru anumite categorii specifice de măsuri nu se prevăd alte termene.

**(2)** Organele de conducere executivă ale întreprinderilor publice răspund potrivit Legii nr.296/2023 de aplicarea prevederilor acesteia.

**Art.3.** Reprezentanții Judeţului Cluj în Adunarea Generală a Acţionarilor la TETAROM S.A., Centrul Agro Transilvania Cluj S.A. și Compania de Apă Someș S.A. vor depune la Consiliul Judeţean Cluj, în termen de cel mult două zile de la data desfăşurării şedinţei A.G.A., copii conforme cu originalul ale hotărârii adoptate şi a procesului-verbal al şedinţei;

**Art.4.** Cu punerea în aplicare a prevederilor prezentei hotărâri se încredinţează reprezentanții Judeţului Cluj în A.G.A. la TETAROM S.A., Centrul Agro Transilvania Cluj S.A. și Compania de Apă Someș S.A., consiliile de administrație ale Aeroportului Internațional Avram Iancu Cluj R.A. și Univers T S.A., administratorul Pază și Protecție Cluj S.R.L. societățile TETAROM S.A., Centrul Agro Transilvania Cluj S.A., Compania de Apă Someș S.A., Univers T S.A., Pază și Protecție Cluj S.R.L, precum Aeroportul Internațional Avram Iancu Cluj R.A.

**Art.5.** Prezenta hotărâre se comunică Direcţiei Generale Buget Finanţe, Resurse Umane, reprezentantului Judeţului Cluj în A.G.A. la TETAROM S.A., Centrului Agro Transilvania Cluj S.A. și Companiei de Apă Someș S.A., membrilor consiliului de administrație al Aeroportului Internațional Avram Iancu Cluj R.A. și al Univers T S.A., administratorului Pază și Protecție Cluj S.R.L. și societăților TETAROM S.A., Centrul Agro Transilvania Cluj S.A., Compania de Apă Someș S.A., Univers T S.A., Pază și Protecție Cluj S.R.L., Aeroportul Internațional Avram Iancu Cluj R.A., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează**:

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. …. din …./…..../2023**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREŞEDINTE,**

**Alin Tișe**

Nr. 45648/16.11.2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind aplicarea Legii nr. 296/2023 la întreprinderile publice aflate în subordinea sau sub autoritatea Consiliului Județean Cluj |
| **Compartiment de resort:** | DGBRFU - Serviciul Resurse Umane, Guvernanță Corporativă |
| **Secțiunea 1 - Documentare și analiză:**  |
| Actele normative specifice, incidente domeniului în care se propune proiectul de hotărâre sunt:* Legea privind societăţile nr. 31/1990, republicată, cu modificările şi completările ulterioare;
* Legea privind reorganizarea unităților economice de stat ca regii autonome și societăți comerciale nr. 15/1990, cu modificările şi completările ulterioare;
* Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;
* Legea nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung.
 |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
|  Ordonanța de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare, reglementează organizarea și funcţionarea întreprinderilor publice şi asigură creşterea transparenţei şi îmbunătăţirea calităţii informaţiei prezentate public de către acestea, prin facilitarea implementării principiilor de guvernanţă corporativă a întreprinderilor publice. Ordonanța de urgență susmenționată a fost modificată și completată prin Legea nr.187/2023, act normativ prin care s-a avut în vedere realizarea reformei guvernanței corporative având ca obiectiv îmbunătăţirea gestionării întreprinderilor publice prin monitorizare eficientă şi control, cu accent pe performanţă şi responsabilitate.Totodată, prin dispozițiile acestui act normativ se defineşte politica de acţionariat a statului, se creează cadrul normativ necesar în vederea asigurării creșterii transparenţei şi îmbunătățirii calităţii informației prezentate public de către acestea, prin implementarea principiilor de guvernanță corporativă. În Monitorul Oficial al României, Partea I, nr. 977/27.X.2023 a fost publicată Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung. Conform dispozițiilor legii susamintite, conducătorii autorităţilor publice centrale/judeţene şi locale la care statul român sau, după caz, unităţile administrativ-teritoriale sunt acţionari unici sau majoritari la companiile naţionale/societăţile naţionale/societăţile, respectiv au în coordonare/subordonare/autoritate regii autonome au obligaţia de a împuternici reprezentanţii legali ai acestora în adunarea generală a acţionarilor sau consiliile de administraţie, după caz, în termen de cel mult 60 de zile de la data intrării în vigoare a prezentei legi, pentru a aproba măsurile specifice care sunt necesare pentru aplicarea prevederilor acestei legi. Conform Secțiunii a 2-a a Legii nr.296/223 - *Măsuri referitoare la disciplina economico-financiară a operatorilor economici*, întreprinderile publice aflate în subordinea și sub autoritatea Consiliului Județean Cluj au următoarele obligații: 1. Art. XXXI – reducerea cu 50% din numărul de posturi aprobate a consilierilor președinților consiliilor de administrație, preşedinţilor, vicepreşedinţilor, directorilor generali, directorilor generali adjuncţi, precum şi din alte cabinete ale conducătorilor de la nivelul întreprinderilor publice (dacă prin reducere numarul este mai mic decât unu sau dacă numărul existent al consilierilor este unu, prevederile de mai sus, nu se aplică);  2. Art. XXXII- ocuparea prin concurs sau potrivit metodologiei existente la nivelul întreprinderilor publice, pe baza hotărârii consiliului de administraţie, în limita maximă a 7,5% din posturile vacante existente până la sfârşitul anului 2023, și desființarea posturilor vacante existente la data intrării în vigoare a prezentei legi după aplicarea prevederilor legale mai sus menționate;  3. Art. XXXIII: a)conform art. LXXVII din acest act normativ, numărul membrilor consiliului de administraţie ori, după caz, al membrilor consiliului de supraveghere şi directoratului este supus legislaţiei în vigoare aplicabile la data constituirii acestora, prevederile de la art. XXXIII aplicându-se la data expirării mandatelor. b)remuneraţia membrilor neexecutivi ai consiliului de administraţie constă într-o indemnizaţie fixă lunară. Indemnizaţia fixă nu poate depași de 3 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de societate, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii. Nivelul remuneraţiei este propus de comitetul de remunerare al consiliului de administraţie sau al consiliului de supraveghere al întreprinderii publice, avizat de Agenţia pentru Monitorizarea şi Evaluarea Performanţelor Întreprinderilor Publice şi aprobat de adunarea generală a acţionarilor, luând în considerare criteriile de referinţă din sectorul privat, precum şi complexitatea operaţiunilor desfăşurate de întreprinderea publică.  4. Art. XXXIV- organizarea consiliilor de supraveghere/comitetelor de specialitate de pe lângă consiliile de administrație în așa fel încât numărul acestora să nu depășească 5 persoane; 5.Art. XXXVI(1) Membrii neexecutivi şi executivi din consiliile de administraţie ale operatorilor economici ale căror remuneraţii aflate în plată la data intrării în vigoare a prezentei legi depăşesc limitele prevăzute la art. XXXIII au obligaţia renegocierii clauzelor contractuale în noile condiţii şi încheierii de acte adiţionale la contractele de mandat pentru încadrarea remuneraţiilor în limitele prevăzute de lege.(2) În situaţia în care părţile nu se înţeleg, autorităţile publice tutelare/consiliul de administraţie, după caz, au/are posibilitatea revocării din funcţie a acestora, cu respectarea legislaţiei în vigoare.(3) Pentru membrii executivi şi neexecutivi din consiliile de administraţie ale operatorilor economici ale căror remuneraţii aflate în plată la data intrării în vigoare a prezentei legi se încadrează în/sub limitele prevăzute la art. XXXIII, acestea rămân în plată în condiţiile prevăzute în contractele de mandat.6. Art. XXXVII: a)renegocierea clauzelor contractuale ale conducătorilor întreprinderilor publice care nu sunt membri executivi ai consiliilor de administraţie. Remunerația trebuie stabilită în așa fel încât să nu depășească de 3 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de societate, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii. Remunerațiile pot depăși de 3 ori, dar nu mai mult de maximum 6 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de operatorii economici la nivel de clasă, conform clasificaţiei activităţilor din economia naţională, comunicat de Institutul Naţional de Statistică pentru perioadele lunare în care sunt îndeplinite cumulat cel puţin următoarele condiţii: • nu au datorii restante faţă de bugetul general consolidat; • nu au datorii restante faţă de furnizori şi faţă de alţi creditori; • au programele de investiţii implementate conform graficelor de execuţie; • nu au înregistrate pierderi contabile anterioare şi nu înregistrează pierderi contabile curente. Remunerațiile care nu depășesc limitele menționate mai sus, rămân în plată astfel cum sunt prevăzute. b)Încadrarea salariilor de bază, a plăţilor de ore suplimentare, inclusiv a sporurilor personalului întreprinderilor publice până la limita de 80% din nivelul componentei fixe a membrilor executivi ai consiliilor de administraţie sau, după caz, al remuneraţiilor conducătorilor care nu fac parte din consiliile de administraţie. c)Modificarea organigramei și a statului de funcții astfel încât să se organizeze: • departamente/servicii de specialitate, indiferent de denumirea acestora, numai pentru un număr minim de 10 posturi în subordine; • direcţii de specialitate/structuri organizatorice superioare departamentelor/serviciilor prevăzute mai sus numai pentru un număr de minimum 20 de posturi în subordine; • organizarea de direcţii generale de specialitate/structuri organizatorice superioare direcţiilor de specialitate prevăzute mai sus numai pentru un număr de minimum 35 de posturi în subordine. Numărul funcţiilor de conducere din structurile întreprinderilor publice este de maximum 8% din numărul total de posturi aprobate.  7. Art.XXXVIII Reducerea cheltuielilor privind dotarea cu autoturisme şi consumul de combustibil pentru operatorii economici, cu excepţia dotărilor cu autoturisme şi consum de combustibil pentru activităţile de producţie, mentenanţă, transport, intervenţie, precum şi pentru alte categorii de activităţi aprobate de ordonatorul principal de credite din subordinea/coordonarea/autoritatea căruia face parte operatorul economic, conform obiectului de activitate. 8.Art.XXXIXReducerea cheltuielilor cu diurna/cazarea pentru deplasare în altă localitate din ţară pentru personalul încadrat la operatorii economici. 9.Art. XLReducerea cheltuielilor privind drepturile de hrană/indemnizaţia de hrană/tichete de masă/norma de hrană, cheltuielilor privind voucherele de vacanţă sau alte drepturi acordate conform reglementărilor legale sau contractelor colective de muncă. 10.Art. XLI Neacordarea de premii, prime, bonusuri şi alte drepturi de natură salarială similare, în situaţia în care au înregistrate pierderi contabile din anii precedenţi şi nerecuperate şi/sau înregistrează pierderi contabile în anul current. 11. Art. XLII Limitarea achiziţiilor de aparate de telefonie mobilă de către operatorii economici până la cuantumul de maximum 500 lei exclusiv TVA/aparat de telefonie mobil achiziţionat și a cheltuielile lunare cu abonamentul de telefonie mobilă decontat din fondurile operatorilor economici până la de maximum 35 lei exclusiv TVA/lună/aparat de telefonie mobile. Măsurile specifice rezultate din aplicarea prevederilor acestei legi trebuie puse în aplicare de către organele de conducere executivă ale operatorilor economici, până cel târziu la data de 31 decembrie 2023, cu excepţia situaţiilor în care pentru anumite categorii specifice de măsuri nu se prevăd alte termene. Organele de conducere executivă ale operatorilor economici răspund potrivit legii de aplicarea prevederilor acestei legi. Ţinând cont de argumentele prezentate mai sus, considerăm necesară şi oportună împuternicirea reprezentanţilor legali în adunarea generală a acţionarilor sau consiliile de administraţie, după caz, pentru a aproba măsurile specifice care sunt necesare pentru aplicarea prevederilor acestei legi. |
| **Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** |
|  Aplicarea măsurilor dispuse prin prezenta hotărâre conduc la consolidarea fiscal-bugetară a județului Cluj, având impact financiar asupra bugetului acestuia.  Reprezentanții Judeţului Cluj în Adunarea Generală a Acţionarilor la TETAROM S.A., Centrul Agro Transilvania Cluj S.A. și Compania de Apă Someș S.A. vor depune la Consiliul Judeţean Cluj, în termen de cel mult două zile de la data desfăşurării şedinţei A.G.A., copii conforme cu originalul ale hotărârii adoptate şi a procesului-verbal al şedinţei.  |
| **Secțiunea a 4-a - Concluzii/propuneri:** |
|  În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește/** ~~nu îndeplinește~~ cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| **Avizat: director general**  | Lăcrimioara Huldușan |  |  |
| **Verificat: șef serviciu** | Corina Mocan |  |  |
| **Elaborat: consilier** | Loredana BădescuCiprian Leonte |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DGBFRU- SRUGC | 16.11.2023 |  | Raport întocmit |
|  |
|  |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Raluca Groza |  | avizat |
|  |  |  |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
|  |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |